送賀秘監歸會稽詩
作者：張綽
朝代：唐

paragraphs: 北闕皇恩重，東門紫氣飛。
爲看賓客去，何似買臣歸。
迎綬旋江國，題輿入侍闈。
千年舊跡在，七日故人非。
別涕霑霓服，離筵著錦衣。
無因伴仙羽，空此羨光輝。
（同前）（按：《全唐詩》卷八六一收仙人張辭詩四首，《桂苑叢談》、《增修詩話總龜前集》卷四句均作張綽，惟《太平慶記》卷七五引作張辭，疑應作「張綽」爲是。
仙人張綽傳爲咸通初人，與本詩作者時代不合，爲另一人。
）。